Nyeste Skilderie af Kiøbenhavn, 1829-05-02
Det menneskelige Bliks overordentlige Virkning paa Løven er ofte af Reisende bleven omtalt og betvivlet; dog have mine Efterforskninger blandt det sydlige Afrikas Beboere betaget mig enhver Tvivl i den Henseende, og en Hændelse, som fuldkommen troværdige Øjenvidner fortalte mig, beviser, at ogsaa andre glubende Dyr af Katteslægten ere underkastede denne Indflydelse. En brittisk Officeer i Ostindien mødte pludseligen paa en Spadseregang i en lille Skov, ikke langt fra den brittiske Lejr, en Kongetiger. Dette Møde syntes paa begge Sider at være lige uventet, og begge stirrede paa hinanden. Gentlemanden havde intet andet Vaaben end en meget for kort Paradekaarde; dog erindrede han sig at have hørt, at den bengalske Tiger undertiden viger tilbage for Menneskenes Blik, han holdt derfor rolig og ufravendt Øie med sin Modstander. Efter nogle Minuter syntes Tigeren, der allerede havde belavet sig paa at springe, at blive urolig og forlegen, sneg sig til Side, og søgte i Krattet at komme Officeren i Ryggen. Men denne tabte den ikke af Syne, og efterat Tigeren fleregange forgiæves havde forsøgt paa at undvige hans Blik og at overfalde ham, opgav den endelig den forunderlige Kamp, bortfjernede sig og lod Gentlemanden uforstyrret fortsætte sin Spadseretour, dog skyndte han sig at naae Leiren. Gert Scheiers, en Qvægbonde fra Credockdistrictet, var mindre lykkelig i et lignende uformodentligt Møde med en Løve. Gert befandt sig med en Nabo paa Jagt i Nærheden af en med høie Rør og Buske omgiven Kilde. Han havde givet sin Ledsager sit Gevær at holde, for at kunne trænge lettere igjennem Krattet til Kilden. Pludselig sprang en uhyre Løve lige op paa ham og greb ham med Tænderne i den venstre Arm. Jægeren stod ubevægelig, idet han betænkte, at den mindste Bevægelse for at løsrive sig vilde blive hans Død. Løven forbler ligeledes rolig i samme Stilling at holde paa Jægerens Arm, dog uden at saare den meget stærkt og med lukkede Øine, som om den vilde undgaae sit Byttes Blik. J denne frygtelige Stilling vinkede Gert af sin Ledsager, at han skulde snige sig frem og skyde Løven igjennem Hovedet. Det havde let kunnet skee, da Dyret holdt Øjnene lukkede og Gert selv stod imellem det og sin Kamerat. Men denne viste sig som en ussel Feig, uden al Fatning, og flygtede til en nærliggende Klippe. Gert vedblev med Tegn alvorligen at anmode ham om Hjelp, medens Løven endnu stedse forblev ganske rolig, og erfarne Jægere paastaae, at, dersom Gert endnu kun et Øjeblik havde staaet stille, Dyret endeligen vilde have sluppet ham ubeskadiget. Men Gert, ærgerlig over sin Kamerats Feighed og tabende Taalmodigheden over sin besynderlige Stilling, trak sagte sin store Kniv (som enhver Bonde bærer paa Siden) og stødte den pludselig med sin høire Arms hele Kraft i Løvens Bryst. Stødet var dødeligt, men ikke tilstrækkeligt, for at redde denne kjekke Mands Liv, thi endnu i Dødskampen sønderrev Løven ham saa frygteligt, at han sand til Jorden under den, og døde efter 3 Dages Forløb i det nærmeste Bondehuus, hvorhen han bragtes af sin feige Kammerat ved Hielp af nogle hidkaldte Bønder. Et lignende Tilfælde, dog med mindre tragisk Udfald, blev fortalt mig i Landdrosten af Beau forts Huus i Nieuwefeldt. En Bonde i hiin Egn, ved Navn de Clercq, førte engang paa sin Vei fra en af sine Forpagtergaarde til en anden, sin Hest ved Tømmen henad Veien, der snoede sig gjennem tykt Krat og højt Græs, da en Løve pludselig sprang frem faa Skridt fra ham. Bonden havde kun et let ladet Jagt-Gevær hos sig, for at skræmme Løven lagde han an paa ham; men, da hiin desuagtet belavede sig paa at springe løs paa ham, saa gav han Jld, men traf den paa Brystet, istedetfor paa Hovedet. Løven prang nu frem, og slog sine Kløer i Skyttens Side, medens den imellem Tænderne brak den afværgende Arm; men Blodtabet af det dødelige Saar havde allerede svækket den formeget, til at den kunde anvende sin hele Styrke, og efter faa Secunder styrtede den død til Jorden og de Clercaunder den. Denne kom dog derfra med Tabet af Armen, og jeg har selv seet ham i Beaufort.